Subject: ელ.მთავრობის საკითხები_15.11.19
From: Natia Khmaladze <[email-masked]>
To: Giorgi Tsotskolauri <[email-masked]>, "[email-masked]" <[email-masked]>
Date: Fri, 15 Nov 2019 07:10:57 +0000

მოგესალმებით ბატონო გიორგი,

შესათანხმებლად გიგზავნით ელ. მთავრობის პროგრამის საკითხებს:

ფინანსები 45743 - მთავრობასთან თანხმდება, სსიპ  -  შემოსავლების  სამსახურსა  და  S&P  Global  Platts-ს  შორის,  მონაცემთა ბაზისა და ოპერაციული პროგრამული პაკეტების მომსახურების მიზნით, გასაფორმებელი აბონენტის გენერალური შეთანხმება.

ფინანსები 45741 - მთავრობის ცნობად საქართველოს ფინანსთა სამინისტროს ინფორმაცია აზიის განვითარების ბანკის (ADB) სტრატეგია 2030-ის ფარგლებში ჩვეულებრივი ოპერაციების სესხების ფინანსური პირობების დივერსიფიცირების თაობაზე.

რეგიონული 45730 - დუშეთის მუნიციპალიტეტისათვის გამოყოფილი დაფინანსებიდან ეკონომიის სახით დარჩენილი 299 681  ლარი, მიმართული იქნება ინფრასტრუქტურული პროექტების დასაფინანსებლად.

ხელმოსაწერი:

45837 -  საქართველოს პარლამენტს რატიფიცირებისათვის წარედგინება „საქართველოსა და SOCIETE GENERALE-ს შორის „ზოგადი პირობების შეთანხმება“.

თავდაცვის სამინისტროსა და საფრანგეთის მთავრობას შორის გაფორმდა  კონტრაქტი თავდაცვის ძალების გაძლიერების შესაძლებლობის მიზნით გარკვეული პროდუქციის შესყიდვებთან დაკავშირებით. სესხის მოცულობა შეადგენს 18 მლ ევროს.

45832 - პარლამენტს რატიფიცირებისათვის წარედგინება „საქართველოსა და SOCIETE GENERALE-ს შორის „BPI AE საკრედიტო ხაზის შეთანხმების“ (Thales LAS France ნასყიდობის ხელშეკრულება)“.

თავდაცვის სამინისტროსა და საფრანგეთის მთავრობას შორის გაფორმდა  კონტრაქტი თავდაცვის ძალების გაძლიერების შესაძლებლობის მიზნით გარკვეული პროდუქციის შესყიდვებთან დაკავშირებით. სესხის მოცულობა შეადგენს 18 მლ ევროს.

45830 - მთავრობასთან თანხმდება, სსიპ ახალგაზრდობის სააგენტოს საშტატო ნუსხა და სახელფასო ფონდი.

45753  - პროექტის მიხედვით, სახელმწიფო უსაფრთხოების სამსახურის სისტემაში შეიქმნება სასწავლო ცენტრი და განისაზღვრება მისი სტატუსი და ძირითადი ამოცანები.

45752 - 4 მეწარმე სუბიექტს მიენიჭება მაღალმთიანი დასახლების საწარმოს სტატუსი, რის საფუძველზეც ისინი გათავისუფლდებიან გადასახადებისაგან, საქართველოს საგადასახადო კოდექსით განსაზღვრული ვადითა და წესით.

45748- უსაფრთხოების სამსახურის სასწავლო  ცენტრში განისაზღვრება თანამდებობათა ჩამონათვალი შესაბამისი თანამდებობრივი სარგოებით.

45747 -  პროექტის მიხედვით, სახელმწიფო უსაფრთხოების სამსახურის სასწავლო ცენტრის მოსამსახურეებს შეეძლებათ ატარონ სამსახურებრივ-საშტატო იარაღი.

45657 - სსიპ - სახელმწიფო ქონების ეროვნული სააგენტოსა და შპს „საქართველოს მიწის კორპორაციას‘‘; სოლიდარული მოვალე შპს „გეო აგრო“ შორის 2014 წლის 01 დეკემბერს გაფორმებული ნასყიდობის ხელშეკრულების თანახმად, კომპანიას 1 ლარად, საკუთრებაში გადაეცა
აბაშაშის მუნიციპალიტეტში, ანჯელის მასივში მდებარე 137 801 კვ.მ არასასოფლო-სამეურნეო და 1 900 658 კვ.მ. სასოფლო-სამეურნეო დანიშნულების მიწის ნაკვეთები. კომპანიამ იკისრა რიგი ვალდებულებები, მათ შორის: 900 სულ მსხვილფეხა რქოსან პირუტყვზე გათვლილი ფერმის ან ფერმების
კომპლექსის მშენებლობა, ამ მიზნით 5 000 000  აშშ დოლარის ინვესტიციის განხორციელება.

იცვლება სახელშეკრულებო პირობები: კომპანია უზრუნველყოფს: სახელმწიფო ბიუჯეტის სასარგებლოდ 993 570 ლარის გადახდას; გათავისუფლდება დაკისრებული პირგასამტეხლოსგან, სასოფლო-სამეურნეო დანიშნულების მიწის ნაკვეთის ნაწილზე რქოსანი პირუტყვის ფერმის მოწყობის
ნაცვლად მარცვლეულის შესანახი თანამედროვე კომპლექსის შექმნას/დასრულებას.

კანონპროექტი:

გარემო 45628 - „ვაზისა და ღვინის შესახებ“,  „საქართველოს ადმინისტრაციულ სამართალდარღვევათა კოდექსი“  ცვ. პროექტები

კანონპროექტის მიღების მიზეზია ის გარემოება, რომ ქვეყნის ეკონომიკის პრიორიტეტულ დარგებს შორის მეღვინეობაა, შესაბმისად, კონკურენტუნარიანი ყურძნისეული წარმოშობის ალკოჰოლიანი სასმლის წარმოებისა და რეალიზაციისათვის აუცილებელია ადგილობრივი და საერთაშორისო ბაზრების
მოთხოვნათა გათვალისწინება, შესაბამისი საკანონმდებლო აქტების შემუშავება და მოქმედის  ცვლილება.

კანონპროექტი მიზნად ისახავს, პროდუქტი, რომლის დამზადებისათვის ბაზად გამოყენებულია ღვინო და დეალკოჰოლიზაციის გზით მიღებული ღვინო დაექვემდებაროს სამართლებრივ რეგულირებას.

ცვლილების მიხედვით: ტერმინთა განმარტებას ემატება ტერმინები: „დეალკოჰოლიზაცია“, „დეალკოჰოლიზებული ღვინო“, ,,ღვინისეული   სასმელი“;

ადგილობრივ სამომხმარებლო ბაზარზე ჩამოსასხმელი სახით ღვინის, ასევე, ღვინისეული სასმელის ადგილობრივ სამომხმარებლო ბაზარზე რეალიზაციის განმახორციელებელი პირი ვალდებულია იქონიოს  ალკოჰოლიანი, ასევე ღვინისეული სასმელის  შესაბამისობის სერტიფიკატი, რომელსაც გასცემს
სსიპ-ღვინის ეროვნული სააგენტო;

პროდუქტის დამზადების სპეციფიკის გათვალისწინებით მეღვინეობის დარგში ნებადართულად განისაზღვრა ღვინისეული სასმელის
წარმოებისას  წყლის, საქაროზას, ბუნებრივი არომატის და ბუნებრივი საღებავი ნივთიერების დამატება, ყურძნისეული წარმოშობის ალკოჰოლიან სასმელს დაემატა ღვინისეული  სასმელი და სხვა. ატვირთულია განმეორებით

45429   -„წიაღის შესახებ“ ცვ. პროექტი

პროექტით განისაზღვრა მიწის მესაკუთრის მოვალეობები.

კანონპროექტი უზრუნველყოფს ლიცენზიის გამცემი ადმინისტრაციული ორგანოს მიერ გაწეული მომსახურებების სახეებისა და ოდენობის დამტკიცების შესახებ ნორმატიული აქტისთვის საკანონმდებლო საფუძვლის შექმნას.

წიაღით სარგებლობის პროექტების, წიაღით სარგებლობის ობიექტის დამუშავების ტექნოლოგიური სქემებისა და სამთო სამუშაოთა განვითარების გეგმების შედგენის წესს, განსაზღვრავს მთავრობა. ატვირთულია განმეორებით

პატივისცემით,

ნათია

Sincerely,

Natia Khmaladze

Ministry of Internally Displaced Persons, Labour, Health and Social Affairs of Georgia

Head of the Legal department

144, Tsereteli Ave., Tbilisi, Georgia, 0119

Tel: 577 288800

E_mail:[email-masked]